Okresná prokuratúra Martin 
Vajanského nám. 1, 036 80 Martin 1 	

Sp. zn. : 1 Pv 137/13/5506	Martin, 1.6.2015
EEČ : 2-40-96-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1, odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov a iné trestné činy

Rozhodol: 	prokurátorka Okresnej prokuratúry Martin
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa XXXXX spisová značka XXXXX, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX. preskočil oplotenie pozemku rodinného domu na Ul. XXXXX okres XXXXX, užívateľa XXXXX, invalidného dôchodcu, potom vošiel cez neuzamknuté vchodové dvere do chodby a obývačky rodinného domu a na výzvy XXXXX, aby opustil dom nereagoval, fyzicky ho napadol, takže ho udieral do tváre, pričom si narazil aj hlavu a spôsobil mu otras mozgu ľahkého stupňa, zmliaždenia tváre vľavo, zaušnicovej oblasti hlavy vľavo, pravej temennej oblasti hlavy vpravo a odreniny na pravom stehne a pravom lakti, ktoré by si vyžiadali práceneschopnosť v trvaní 7 - 10 dní

Uznesením prokurátora Okresnej prokuratúry XXXXX zo dňa XXXXX, spisová značka XXXXX XXXXX, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
XXXXX  prokuratúry  v Martine dňa  XXXXX uznesením XXXXX XXXXX podľa § 216 ods. 1 Tr. poriadku,  podmienečne zastavila trestné stíhanie, vedené proti obv. XXXXX pre vyššie uvedený prečin spáchaný v mesiaci marec 2013 a zároveň mu podľa § 216 ods. 2 Tr. poriadku, určila skúšobnú dobu na 18 (osemnásť) mesiacov a povinnosť nahradiť poškodenému XXXXX škodu XXXXX. Uvedené uznesenie prokurátorky nadobudlo právoplatnosť XXXXX.
	Vzhľadom na to, že skúšobná doba XXXXX obvinenému uplynula, bola vyžiadaná správa z Okresného úradu, Odboru všeobecnej vnútornej správy v Martine,  odpis z registra trestov na obvineného a správa z OR PZ, OKP v Martine,  či XXXXX nie je v súčasnosti trestne stíhaný. Z vyžiadaných dokladov bolo zistené, že obvinený nemá nový záznam v odpise z registra trestov, neviedlo sa proti nemu priestupkové konanie a v súčasnej dobe sa proti nemu nevedie trestné stíhanie. Poškodený XXXXX, bytom XXXXX, XXXXX listom z XXXXX Okresnej prokuratúre v Martine písomne oznámil,  že obvinený XXXXX mu uhradil škodu vo výške XXXXX€. Teda počas skúšobnej doby obvinený XXXXX viedol riadny život a nedopustil sa žiadneho protiprávneho konania. Splnil tým všetky zákonné podmienky, uvedené v ustanovení § 217 ods. 1 Tr. poriadku a preto bolo rozhodnuté tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Beáta Amchová
prokurátorka